**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Μετά το 630 το Βυζαντινό κράτος έχασε μέρος των ανατολικών επαρχιών. Έτσι :

α. ενίσχυσε την πολιτική εκχριστιανισμού στη Βαλκανική χερσόνησο

β. ενίσχυσε την οικονομική του πολιτική

γ. απέκτησε εθνική ομοιογένεια

δ. προέβη σε επεκτατικούς πολέμους

2. Ο Λογοθέτης του Δρόμου:

α. ήταν ο υπουργός μεταφορών του βυζαντινού κράτους

β. ήταν ο υπουργός εξωτερικών του βυζαντινού κράτους

γ. ήταν υπεύθυνος για την υποδοχή των ξένων πρεσβευτών στο Βυζάντιο

δ. ήταν υπεύθυνος για την οργάνωση των εμπορικών διαδρομών του Βυζαντίου

3. Το Βυζαντινό κράτος απέναντι στους Σλάβους υιοθέτησε

α. εξοντωτική πολιτική

β. πολιτική αποκλεισμού

γ. εποικιστική πολιτική

δ. πολιτική απέλασης

4. Η συγκρότηση ναυτικών εταιρειών γενικεύεται από τον 12ο αιώνα :

α. στην Κωνσταντινούπολη

β. στη Βενετία και στη Γένουα

γ. στην Κύπρο

δ. στη Λισαβόνα

5. Έργο των μοναχικών ταγμάτων ήταν:

α. ενίσχυση πνευματικής και ιδεολογικής επιβολής του ορθόδοξου δόγματος

β. ενίσχυση πνευματικής και ιδεολογικής επιβολής του καθολικισμού

γ. ενίσχυση πνευματικής και ιδεολογικής επιβολής του λουθηρανισμού

δ. ενίσχυση πνευματικής και ιδεολογικής επιβολής του καλβινισμού

(μονάδες 5)

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το παλαιότερο και καταλήγοντας στο πιο πρόσφατο:

α. Σύνοδος του Τρέντο

β. Όρκος του Σφαιριστηρίου

γ. Ένδοξη Επανάσταση

δ. Α΄Σταυροφορία

ε. ίδρυση Οθωμανικού κράτους

 (μονάδες 5)

 **Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *Μαύρος Θάνατος, Μοναχικά Τάγματα.*

 **Μονάδες 7+8=15**